**Vaikų dienos centrų veikla**

**Vaikų dienos centrai** teikia dienos socialinės priežiūros ir ugdymo paslaugas mokyklinio amžiaus (nuo 7 iki 18 metų) vaikams, gyvenantiems Kauno rajone.

**Vaikų dienos centrų veiklos tikslai** – teikti dienos socialinės priežiūros ir ugdymo paslaugas vaikui ir jo šeimos nariams, ginti vaiko teises, padėti vaikui adaptuotis šeimoje bei visuomenėje.

**Vaikų dienos centrai įgyvendina šiuos uždavinius:**

1. užtikrina, kad teikiamos paslaugos ir vykdomos veiklos atitiktų vaiko ir jo šeimos narių poreikius ir prisidėtų prie visapusiškos jų asmenybės tobulinimo, socialinių ir gyvenimo įgūdžių ugdymo;
2. sukuria sąlygas, kad vaikas ir jo šeimos nariai būtų motyvuoti dalyvauti centro veiklose;
3. ugdo santykių šeimoje kultūrą, skatinant šeimų telkimąsi ir savitarpio pagalbą.

**Vaikų dienos centrai vykdo šias funkcijas:**

1. teikia socialinių ir gyvenimo įgūdžių ugdymo, sociokultūrines ir kitas su vaiko ugdymu, jo teisių apsauga, integracija į šeimą, visuomenę susijusias paslaugas (socialinių, higienos įpročių formavimas, pagalba ruošiant pamokas ir kt.);

2. teikia informavimo, konsultavimo, tarpininkavimo paslaugas;

3. organizuoja nemokamą centrą lankančių vaikų maitinimą;

4. teikia socialinės ir psichologinės ar krizių įveikimo pagalbos paslaugas, organizuoja laisvalaikio užimtumą;

5. plėtoja ir palaiko nuolatinius ryšius su savo veiklos teritorijoje veikiančiomis mokyklomis, policija, nevyriausybinėmis organizacijomis, savivaldybės ir gyvenamosios vietos bendruomenėmis, religinėmis bendruomenėmis ir bendrijomis ir su vaiko teisių apsauga susijusiomis bei pagalbą vaikams, šeimai teikiančiomis institucijomis ir įstaigomis – savivaldybės administracijos vaiko teisių apsaugos, socialinės paramos skyriais, seniūnijomis;

6. patalpose, kuriose teikiamos paslaugos ir vykdomos veiklos, užtikrina viešosios tvarkos, darbų saugos, higienos normų ir priešgaisrinės saugos reikalavimų laikymąsi;

**Paslaugos trukmė**: darbo dienomis, pagal poreikį.

**Paslaugos teikimo vieta:**

* SBĮ Kauno rajono socialinių paslaugų centro skyrius Krizių centas, Vytauto g. 68, Garliava, Kauno r.
* SBĮ Kauno rajono socialinių paslaugų centro Šeimos gerovės skyrius, Neries g. 16, Domeikava, Kauno r.

**Mokėjimas už paslaugas:** paslauga nemokama.

**Dokumentai, kuriuos reikia pateikti:** vieno iš vaiko tėvų asmens tapatybę patvirtinantį dokumentą (pasą ar asmens tapatybės kortelę); vieno iš vaiko tėvų sutikimą arba prašymą-paraišką (pildoma vietoje).

**Kontaktiniai duomenys:**

SBĮ Kauno rajono socialinių paslaugų centro skyrius Krizių centras, projekto vadovė Vaida Blažaitienė, Vytauto g. 68, Garliava, Kauno r.,tel. 837 551241, el. p. krzcentras@kaunorspc.lt

SBĮ Kauno rajono socialinių paslaugų centro Šeimos gerovės skyrius, socialinė darbuotoja Gražina Virbickaitė, Neries g.16, Domeikava, Kauno r., tel. 837 477268, el.p. vdc@kaunorspc.lt